दुबई ओपन के फाइनल में हारे बोपन्ना
दुबई | भारतके रोहन बोपन्ना और उनके पोलिश जोड़ीदार मार्सिन मेटकोवस्की दुबई ओपन टेनिस में पुरुष युगल के फाइनल में हार गए। इस जोड़ी को फाइनल में चौथी सीड होरिया टेकाउ-जीन जूलियन रोजर ने 4-6, 6-3, 10-3 से हराया। इस बीच, वर्ल्ड नबर वन ब्रिटेन के एंडी मरे ने फ्रांस के लुकास पावले को सीधे सेटों में 7-5, 6-1 से हराकर पुरुष एकल के फाइनल में प्रवेश कर लिया है। पहले सेट में दो बार सर्विस गंवाने के बावजूद मरे यह मैच आसानी से जीतने में कामयाब रहे। फाइनल में उनका मुकाबला स्पेन के फर्नांडो वर्दास्को से होगा। 33 वर्षीय वर्दास्को ने सेमीफाइनल में राबिन हासे को कड़े संघर्ष में 7-6, 5-7, 6-1 से हराया था।
bho_Deva hin_Deva